**Návrh nariadenia vlády SR**

NÁVRH

**NARIADENIE VLÁDY**

**Slovenskej republiky**

 z ... 2021

**o verejnej minimálnej sieti poskytovateľov všeobecnej ambulantnej starostlivosti a ďalších podrobnostiach tvorby verejnej minimálnej siete**

Vláda Slovenskej republiky podľa [§ 5b ods. 1 zákona č. 578/2004 Z. z.](https://www.slov-lex.sk/pravne-predpisy/SK/ZZ/2004/578/#paragraf-5.odsek-5) o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon“) nariaďuje:

**§ 1**

**Predmet**

Toto nariadenie vlády ustanovuje

1. spôsob ustanovenia verejnej minimálnej siete poskytovateľov všeobecnej ambulantnej starostlivosti pre dospelých a všeobecnej ambulantnej starostlivosti pre deti a dorast (ďalej len „minimálna sieť poskytovateľov všeobecnej ambulantnej starostlivosti“),
2. maximálny čas dojazdu a spôsob výpočtu miestnej dostupnosti,
3. vyjadrenie a spôsob výpočtu potrebnej kapacity poskytovateľov všeobecnej ambulantnej starostlivosti pre dospelých a všeobecnej ambulantnej starostlivosti pre deti a dorast,
4. normatívny počet kapitovaných poistencov[[1]](#footnote-1)) pre jedno lekárske miesto u poskytovateľa všeobecnej ambulantnej starostlivosti pre dospelých a u poskytovateľa všeobecnej ambulantnej starostlivosti pre deti a dorast (ďalej len „normatívny počet kapitovaných poistencov“),
5. parametre klasifikácie okresov,
6. podrobnosti o postupe, povinných subjektoch, sprístupňovaných údajoch a o výsledkoch vyhodnocovania stavu minimálnej siete poskytovateľov všeobecnej ambulantnej starostlivosti podľa § 5b zákona (ďalej len „vyhodnocovanie stavu siete“),
7. spôsob určenia hodnôt vnútroštátnej migrácie pre určenie počtu lekárskych miest minimálnej siete poskytovateľov všeobecnej ambulantnej starostlivosti pre nasledujúci kalendárny rok.

**§ 2**

**Spôsob ustanovenia minimálnej siete poskytovateľov všeobecnej ambulantnej starostlivosti, maximálny čas dojazdu a potrebnej kapacity poskytovateľov v okrese**

1. Minimálna sieť poskytovateľov všeobecnej ambulantnej starostlivosti sa ustanovuje každoročne pre územie okresu tak,  aby sa zabezpečila potrebná kapacita poskytovateľov všeobecnej ambulantnej starostlivosti v okrese (ďalej len „potreba lekárskych miest v okrese“) a miestna dostupnosť poskytovateľov všeobecnej ambulantnej starostlivosti v okrese (ďalej len „miestna dostupnosť“).
2. Miestna dostupnosť je v okrese zabezpečená vtedy, ak čas dojazdu podľa § 5a ods. 1 zákona nepresiahne 25 minút (ďalej len „maximálny čas dojazdu“).
3. Potreba lekárskych miest v okrese sa určí postupom podľa prílohy č. 2 ako podiel prepočítaných poistencov s trvalým pobytom v okrese pri zohľadnení vnútroštátnej migrácie a normatívneho počtu kapitovaných poistencov na jedno lekárske miesto u poskytovateľa všeobecnej ambulantnej starostlivosti (ďalej len „normatívny počet kapitovaných poistencov“).
4. Prepočítaní poistenci vyjadrujú rôznu náročnosť poistencov rôznych vekových skupín vyjadrenú návštevnosťou. Pre určenie prepočítaných poistencov sa použije postup a index náročnosti poistenca , ktorý vyjadruje odchýlku náročnosti vekovej skupiny vo vzťahu k priemernému počtu návštev ambulancie všeobecnej ambulantnej starostlivosti a je určený v prílohe č. 2.
5. Vnútroštátna migrácia vyjadruje pomer medzi súčtom kapitovaných poistencov a nekapitovaných poistencov v okrese a celkovým počtom poistencov v okrese. Nekapitovaný poistenec je poistenec, ktorý nemá uzavretú zmluvu o poskytovaní zdravotnej starostlivosti so žiadnym poskytovateľom všeobecnej ambulantnej starostlivosti. Normatívny počet kapitovaných poistencov je na jedno lekárske miesto u poskytovateľa všeobecnej ambulantnej starostlivosti pre dospelých 1600 a na jedno lekárske miesto u poskytovateľa všeobecnej ambulantnej starostlivosti pre deti a dorast 1100 poistencov.
6. Minimálna sieť poskytovateľov všeobecnej starostlivosti sa stanovuje samostatne pre
	1. všeobecnú ambulantnú starostlivosť pre dospelých (ďalej len „minimálna sieť poskytovateľov pre dospelých“)
	2. všeobecnú ambulantnú starostlivosť pre deti a dorast (ďalej len „minimálna sieť poskytovateľov pre deti a dorast“)

**§ 3**

**Parametre klasifikácie okresov**

Parametrami pre klasifikáciu okresov sú

* 1. počet obyvateľov okresu, ktorí nemajú zabezpečenú miestnu dostupnosť poskytovateľov všeobecnej ambulantnej starostlivosti,
	2. percentuálne vyjadrená kapacitná priepustnosť verejnej siete poskytovateľov všeobecnej ambulantnej starostlivosti,
	3. demografická štruktúra všeobecných lekárov.

**§ 4**

**Vyhodnocovanie stavu siete**

1. Vyhodnocovanie stavu siete podľa § 5b zákona sa uskutočňuje zvlášť pre poskytovateľov všeobecnej ambulantnej starostlivosti pre dospelých a pre poskytovateľov všeobecnej ambulantnej starostlivosti pre deti a dorast.
2. Zdrojom údajov o počte obyvateľov potrebných pre výpočty podľa tohto nariadenia sú verejné databázy Štatistického úradu Slovenskej republiky, dostupné na jeho webovom sídle.
3. Údaje podľa § 5b ods. 1 zákona sprístupnia povinné subjekty v elektronicky spracovateľnej podobe v rozsahu a spôsobom určeným v prílohe č. 3.
4. Výsledky vyhodnocovania sa zverejňujú v štruktúre a spôsobom podľa prílohy č. 4, zvlášť pre poskytovateľov všeobecnej ambulantnej starostlivosti o dospelých a pre poskytovateľov všeobecnej ambulantnej starostlivosti pre deti a dorast.
5. Počet lekárskych miest verejnej minimálnej siete v okrese sa stanoví spôsobom podľa prílohy č. 2.
6. Počet lekárskych miest vo verejnej sieti poskytovateľov všeobecnej ambulantnej starostlivosti v okrese podľa § 5b ods. 3 písm. b) zákona , sa určí spôsobom uvedeným v prílohe č. 5.
7. Obce, ktoré nemajú zabezpečenú miestnu dostupnosť poskytovateľov všeobecnej ambulantnej starostlivosti sa určia ako tie obce, ktoré podľa prílohy č. 1 majú čas dojazdu do najbližšej obce, kde má poskytovateľ všeobecnej ambulantnej zdravotnej starostlivosti miesto prevádzky, viac ako 25 minút.
8. Počet neobsadených lekárskych miest v okrese sa určí v prípade, ak je počet lekárskych miest v okrese podľa odseku 5 väčší ako počet lekárskych miest v okrese podľa odseku 6, a to ako ich rozdiel.
9. Počet obyvateľov okresu, ktorí nemajú zabezpečenú miestnu dostupnosť podľa § 5 ods. 1 písm. a) zákona, sa určí ako súčet obyvateľov obcí okresu podľa odseku 7.
10. Demografická štruktúra všeobecných lekárov2), sa určí ako percentuálny podiel súčtu úväzkov všeobecných lekárov v dôchodkovom veku, ktorí vykonávajú zdravotnícke povolanie podľa § 3 ods. 4 písm. a) až c) zákona u poskytovateľa všeobecnej ambulantnej starostlivosti v okrese a celkového súčtu úväzkov všeobecných lekárov, ktorí vykonávajú zdravotnícke povolanie podľa § 3 ods. 4 písm. a) až c) zákona u poskytovateľov všeobecnej ambulantnej starostlivosti v okrese. Všeobecným lekárom v dôchodkovom veku sa rozumie všeobecný lekár, ktorý v príslušnom roku vyhodnocovania stavu minimálnej siete dosiahne vek nároku na starobný dôchodok.3))
11. Kapacitná priepustnosť § 5 ods. 1 písm. b) zákona sa určí ako percentuálny podiel počtu lekárskych miest podľa odseku 6 a počtu lekárskych miest podľa odseku 5.
12. Hodnoty vnútroštátnej migrácie pre určenie počtu lekárskych miest verejnej minimálnej siete pre nasledujúci rok sa určia spôsobom podľa prílohy č. 6.

**§ 5**

**Prechodné ustanovenia**

Údaje uvedené v prílohe č. 3 písm. A) sa poskytujú zdravotnými poisťovňami do 1. januára 2024.

**§ 6**

**Spoločné ustanovenia**

Pre účely tohto nariadenia sa pod pojmom okres Bratislava rozumie územie okresov Bratislava I, Bratislava II, Bratislava III, Bratislava IV a Bratislava V a pod pojmom okres Košice sa rozumie územie okresov Košice I, Košice II, Košice III, Košice IV a Košice-okolie.

**§ 7**

**Účinnosť**

Toto nariadenie nadobúda účinnosť 1. januára 2022.

**Príloha č. 1**

**k nariadeniu vlády č..../2021 Z. z.**

**Matica cestovných časov**

Čas dojazdu k poskytovateľovi všeobecnej ambulantnej starostlivosti sa pre obec určí podľa matice cestovných časov dostupnej na XXXXXXX(Doplniť odkaz) ako najkratší čas dojazdu osobným motorovým vozidlom do obce, v ktorej má poskytovateľ všeobecnej ambulantnej zdravotnej starostlivosti miesto prevádzkovania.

**Príloha č. 2**

**k nariadeniu vlády č...../2021 Z. z.**

**Ustanovenie potreby lekárskych miest verejnej minimálnej siete poskytovateľov všeobecnej ambulantnej starostlivosti v okrese**

1. Kohortu poistencov pre výpočet minimálnej siete poskytovateľov
2. pre dospelých tvorí polovica poistencov vo veku 19 až 24 rokov s trvalým pobytom na území okresu spolu so všetkými poistencami vo veku 25 a viac rokov s trvalým pobytom v okrese
3. pre deti a dorast tvoria všetci poistenci do 18 rokov s trvalým pobytom v okrese, spolu s polovicou poistencov vo veku 19 až 24 rokov s trvalým pobytom v okrese.
4. Potreba lekárskych miest v okrese sa určí nasledovným výpočtom:

$$POTREBA= \frac{\# PPOI × (1+MIG) }{NPK}$$

|  |  |
| --- | --- |
| *# PPOI* | *- počet prepočítaných poistencov vypočítaný podľa odseku 3.* |
| *MIG* | *- hodnota migrácie v okrese, ktorú každoročne zverejní ministerstvo zdravotníctva podľa § 5c zákona č. 578/2004 Z. z.* |
| *NPK* | *- normatívny počtu kapitovaných poistencov určený v § 2 odsek 5* |

1. Počet prepočítaných poistencov (# PPOI) sa vypočíta nasledovným postupom:

$$\# PPOI\_{vek1-18}=\# POI\_{vek1-18}×INDEX\_{vek1-18}$$

|  |  |
| --- | --- |
| *POIvek1-18* | *- počet poistencov podľa odseku 1 v príslušných vekových skupinách podľa odseku 4.*  |
| *INDEXvek1-18* | *- hodnota indexu náročnosti poistenca príslušnej vekovej skupiny podľa odseku 4.*  |

$\# PPOI=\sum\_{}^{}PPOI\_{vek1-18}$

|  |  |
| --- | --- |
| *# PPOI* | *- súčet počtu prepočítaných poistencov všetkých vekových skupín uvedených v prílohe č. 3, časť E)* |

1. Hodnoty indexu náročnosti poistenca podľa vekových skupín:

|  |  |
| --- | --- |
| Veková skupina | INDEXvek |
| 0 - 4 roky | 1,62 |
| 5 - 9 rokov | 1,06 |
| 10 - 14 rokov | 0,81 |
| 15 - 19 rokov | 0,81 |
| 20 - 24 rokov | 0,51 |
| 25 - 29 rokov | 0,51 |
| 30 - 34 rokov | 0,53 |
| 35 - 39 rokov | 0,58 |
| 40 - 44 rokov | 0,68 |
| 45 - 49 rokov | 0,77 |
| 50 - 54 rokov | 0,96 |
| 55 - 59 rokov | 1,13 |
| 60 - 64 rokov | 1,26 |
| 65 - 69 rokov | 1,34 |
| 70 - 74 rokov | 1,55 |
| 75 - 79 rokov | 1,83 |
| 80 - 84 rokov | 2,06 |
| 85 a viac rokov | 2,15 |

**Príloha č. 3**

**k nariadeniu vlády č. ..../2021 Z. z.**

**Údaje poskytované podľa § 5b odseku 1 zákona 578/2004 Z. z.**

1. **Samosprávne kraje** sprístupnia údaje o poskytovateľoch všeobecnej ambulantnej starostlivosti s povolením na výkon činnosti na území samosprávneho kraja  v rozsahu:
	1. IČO poskytovateľa všeobecnej ambulantnej starostlivosti
	2. názov poskytovateľa všeobecnej ambulantnej starostlivosti
	3. všetky kódy poskytovateľa zdravotnej starostlivosti
	4. všetky adresy miesta poskytovania všeobecnej ambulantnej starostlivosti v rozsahu:
		1. kód obce
		2. názov obce
		3. okres
		4. kraj
	5. údaje všeobecného lekára, ktorý vykonáva zdravotnícke povolanie u poskytovateľa všeobecnej ambulantnej starostlivosti v rozsahu:
	6. meno a priezvisko všeobecného lekára
	7. špecializácia
	8. kód zdravotníckeho pracovníka
	9. vek lekára podľa roku narodenia lekára
	10. výška úväzku lekára na ambulancii všeobecnej ambulantnej starostlivosti
	11. údaje sestry alebo zdravotníckeho asistenta, ktorý vykonáva zdravotnícke povolanie u poskytovateľa všeobecnej ambulantnej starostlivosti v rozsahu:
	12. meno a priezvisko
	13. špecializácia
	14. číslo registrácie zdravotníckeho pracovníka v príslušnej komore
	15. vek podľa roku narodenia
	16. výška úväzku na ambulancii všeobecnej ambulantnej starostlivosti
2. **Úrad pre dohľad nad zdravotnou starostlivosťou** sprístupní údaje o poistencoch v rozsahu:
	1. okres trvalého pobytu poistencov
	2. počet poistencov podľa vekových skupín uvedených v časti E)
3. **Národné centrum zdravotníckych informácií** sprístupní údaje o kapitovaných poistencoch v rozsahu:
	1. IČO poskytovateľa všeobecnej ambulantnej starostlivosti
	2. kód poskytovateľa zdravotnej starostlivosti
	3. kód všeobecného lekára
	4. počet kapitovaných poistencov podľa vekových skupín uvedených v časti E)
4. **Zdravotné poisťovne** sprístupnia údaje poistencoch, ktorí nemajú uzavretú zmluvu o poskytovaní zdravotnej starostlivosti s poskytovateľom všeobecnej ambulantnej starostlivosti podľa osobitného zákona[[2]](#footnote-2) (ďalej len „nekapitovaní poistenci“) v rozsahu:
	1. okres trvalého pobytu nekapitovaných poistencov
	2. počet nekapitovaných poistencov podľa vekových skupín uvedených v časti E)
5. **Vekové skupiny poistencov**

|  |  |
| --- | --- |
| Poradové číslo | Veková skupina |
| 1. | 0 - 4 roky |
| 2. | 5 - 9 rokov |
| 3. | 10 - 14 rokov |
| 4. | 15 - 19 rokov |
| 5. | 20 - 24 rokov |
| 6. | 25 - 29 rokov |
| 7. | 30 - 34 rokov |
| 8. | 35 - 39 rokov |
| 9. | 40 - 44 rokov |
| 10. | 45 - 49 rokov |
| 11. | 50 - 54 rokov |
| 12. | 55 - 59 rokov |
| 13. | 60 - 64 rokov |
| 14. | 65 - 69 rokov |
| 15. | 70 - 74 rokov |
| 16. | 75 - 79 rokov |
| 17. | 80 - 84 rokov |
| 18. | 85 a viac rokov |

**Príloha č. 4**

**k nariadeniu vlády č...../2021 Z. z.**

**Zverejňovanie výsledkov vyhodnocovania stavu siete**

Výsledky vyhodnocovania stavu siete sa zverejnia samostatne pre všeobecnú ambulantnú starostlivosť a všeobecnú ambulantnú starostlivosť pre deti a dorast v nasledujúcej forme a v rozsahu:

1. vyplnená tabuľka č. 1
2. mapa miestnej dostupnosti zdravotnej starostlivosti s farebným označením:
	1. zelenou farbou pre obce so zabezpečenou miestnou dostupnosťou
	2. červenou farbou pre obce, ktoré nemajú zabezpečenú miestnu dostupnosť
3. mapa kapacitnej priepustnosti s farebným označením:
	1. zelenou farbou pre okresy, v ktorých kapacitná priepustnosť dosahuje aspoň 100 percent
	2. červenou farbou pre okresy, v ktorých je kapacitná priepustnosť menšia ako 100 percent.

**Tabuľka č. 1**

| **OKRES** | **Počet lekárskych miest** | **Vnútroštátna migrácia (§ 4 ods. 12)** | **Obce s nezabezpečenou miestnou dostupnosťou (§ 4 ods. 7)** | **Parametre klasifikácie okresov** |
| --- | --- | --- | --- | --- |
| **Minimálna sieť poskytovateľov všeobecnej ambulantnej starostlivosti (§ 4 ods. 5)** | **Verejná sieť poskytovateľov, ktorí poskytujú všeobecnú ambulantnú starostlivosť (§ 4 ods. 6)** | **Neobsadené lekárske miesta (§ 4 ods. 8)**  | **Miestna dostupnosť (§ 4 ods. 9)** | **Demografická štruktúra lekárov (§ 4 ods. 10)** | **Kapacitná priepustnosť (§ 4 ods. 11)** |
| **Bánovce nad Bebravou** |  |  |  |  |  |  |  |  |
| **Banská Bystrica** |  |  |  |  |  |  |  |  |
| **Banská Štiavnica** |  |  |  |  |  |  |  |  |
| **Bardejov** |  |  |  |  |  |  |  |  |
| **Bratislava** |  |  |  |  |  |  |  |  |
| **Brezno** |  |  |  |  |  |  |  |  |
| **Bytča** |  |  |  |  |  |  |  |  |
| **Čadca** |  |  |  |  |  |  |  |  |
| **Detva** |  |  |  |  |  |  |  |  |
| **Dolný Kubín** |  |  |  |  |  |  |  |  |
| **Dunajská Streda** |  |  |  |  |  |  |  |  |
| **Galanta** |  |  |  |  |  |  |  |  |
| **Gelnica** |  |  |  |  |  |  |  |  |
| **Hlohovec** |  |  |  |  |  |  |  |  |
| **Humenné** |  |  |  |  |  |  |  |  |
| **Ilava** |  |  |  |  |  |  |  |  |
| **Kežmarok** |  |  |  |  |  |  |  |  |
| **Komárno** |  |  |  |  |  |  |  |  |
| **Košice + Košice - okolie** |  |  |  |  |  |  |  |  |
| **Krupina** |  |  |  |  |  |  |  |  |
| **Kysucké Nové Mesto** |  |  |  |  |  |  |  |  |
| **Levice** |  |  |  |  |  |  |  |  |
| **Levoča** |  |  |  |  |  |  |  |  |
| **Liptovský Mikuláš** |  |  |  |  |  |  |  |  |
| **Lučenec** |  |  |  |  |  |  |  |  |
| **Malacky** |  |  |  |  |  |  |  |  |
| **Martin** |  |  |  |  |  |  |  |  |
| **Medzilaborce** |  |  |  |  |  |  |  |  |
| **Michalovce** |  |  |  |  |  |  |  |  |
| **Myjava** |  |  |  |  |  |  |  |  |
| **Námestovo** |  |  |  |  |  |  |  |  |
| **Nitra** |  |  |  |  |  |  |  |  |
| **Nové Mesto nad Váhom** |  |  |  |  |  |  |  |  |
| **Nové Zámky** |  |  |  |  |  |  |  |  |
| **Partizánske** |  |  |  |  |  |  |  |  |
| **Pezinok** |  |  |  |  |  |  |  |  |
| **Piešťany** |  |  |  |  |  |  |  |  |
| **Poltár** |  |  |  |  |  |  |  |  |
| **Poprad** |  |  |  |  |  |  |  |  |
| **Považská Bystrica** |  |  |  |  |  |  |  |  |
| **Prešov** |  |  |  |  |  |  |  |  |
| **Prievidza** |  |  |  |  |  |  |  |  |
| **Púchov** |  |  |  |  |  |  |  |  |
| **Revúca** |  |  |  |  |  |  |  |  |
| **Rimavská Sobota** |  |  |  |  |  |  |  |  |
| **Rožňava** |  |  |  |  |  |  |  |  |
| **Ružomberok** |  |  |  |  |  |  |  |  |
| **Sabinov** |  |  |  |  |  |  |  |  |
| **Senec** |  |  |  |  |  |  |  |  |
| **Senica** |  |  |  |  |  |  |  |  |
| **Skalica** |  |  |  |  |  |  |  |  |
| **Snina** |  |  |  |  |  |  |  |  |
| **Sobrance** |  |  |  |  |  |  |  |  |
| **Spišská Nová Ves** |  |  |  |  |  |  |  |  |
| **Stará Ľubovňa** |  |  |  |  |  |  |  |  |
| **Stropkov** |  |  |  |  |  |  |  |  |
| **Svidník** |  |  |  |  |  |  |  |  |
| **Šaľa** |  |  |  |  |  |  |  |  |
| **Topoľčany** |  |  |  |  |  |  |  |  |
| **Trebišov** |  |  |  |  |  |  |  |  |
| **Trenčín** |  |  |  |  |  |  |  |  |
| **Trnava** |  |  |  |  |  |  |  |  |
| **Turčianske Teplice** |  |  |  |  |  |  |  |  |
| **Tvrdošín** |  |  |  |  |  |  |  |  |
| **Veľký Krtíš** |  |  |  |  |  |  |  |  |
| **Vranov nad Topľou** |  |  |  |  |  |  |  |  |
| **Zlaté Moravce** |  |  |  |  |  |  |  |  |
| **Zvolen** |  |  |  |  |  |  |  |  |
| **Žarnovica** |  |  |  |  |  |  |  |  |
| **Žiar nad Hronom** |  |  |  |  |  |  |  |  |
| **Žilina** |  |  |  |  |  |  |  |  |

**Príloha č. 5**

**k nariadeniu vlády č...../2021 Z. z.**

**Počet lekárskych miest vo verejnej sieti poskytovateľov všeobecnej ambulantnej starostlivosti v okrese**

1. Počet lekárskych miest vo verejnej sieti poskytovateľov všeobecnej ambulantnej starostlivosti sa stanoví pre územie okresu samostatne pre poskytovateľov všeobecnej starostlivosti pre dospelých a verejnú sieť pre deti a dorast pomocou nasledovného postupu:
	1. Zadanie výšky úväzkov všeobecného lekára na jednotlivých ambulanciách všeobecnej ambulantnej starostlivosti, a to samostatne pre každú zdravotnú poisťovňu.
	2. Výber úväzku z tej zdravotnej poisťovne, v ktorej je evidovaný najvyšší úväzok (ďalej ako „maximálny úväzok).
	3. Súčet všetkých maximálnych úväzkov všeobecného lekára na všetkých ambulanciách a u všetkých poskytovateľov všeobecnej ambulantnej starostlivosti.
	4. Výpočet percentuálneho podielu maximálnych úväzkov lekára na jednotlivých ambulanciách z celkového súčtu všetkých maximálnych úväzkov lekára.
	5. Ak je súčet všetkých maximálnych úväzkov lekára väčší ako 1,00, súčet maximálnych úväzkov sa stanoví ako hodnota 1,00.
	6. Výpočet výšky úväzku všeobecného lekára na jednotlivých ambulanciách ako percentuálny podiel súčtu všetkých maximálnych úväzkov (ďalej ako „výsledný úväzok“).
	7. Súčet výsledných úväzkov všetkých všeobecných lekárov predstavuje počet lekárskych miest vo verejnej sieti poskytovateľov, ktorí prevádzkujú všeobecnú ambulantnú starostlivosť (ďalej ako „kapacita siete“):

$KAPACITA=\sum\_{}^{}LM\_{1…n}$

**Príloha č. 6**

**k nariadeniu vlády č...../2021 Z. z.**

**Výpočet hodnôt vnútroštátnej migrácie**

1. Vnútroštátna migrácia sa v okrese stanoví samostatne pre minimálnu sieť pre dospelých a minimálnu sieť pre deti a dorast podľa vzorca

$$MIG= \frac{\# PKAP+\# PNKAP }{\# PPOI}-1$$

|  |  |
| --- | --- |
| *# PKAP* | *- počet prepočítaných kapitovaných poistencov vypočítaný podľa bodu 1.1.* |
| *# PNKAP* | *- počet prepočítaných nekapitovaných poistencov vypočítaný podľa bodu 1.2.* |
| *# PPOI* | *- počet prepočítaných poistencov v okrese podľa prílohy č. 2 ods. 3.* |

* 1. Počet prepočítaných kapitovaných poistencov sa vypočíta podľa vzorca

$\# PKAP=\sum\_{}^{}PKAP\_{vek1-18}$

|  |  |
| --- | --- |
|  ∑ *PKAPvek* | *- súčet počtu prepočítaných kapitovaných poistencov všetkých vekových skupín uvedených v prílohe č. 3, časť E)* |

a

$$\# PKAP\_{vek1-18}=\# KAP\_{vek1-18}×INDEX\_{vek1-18}$$

|  |  |
| --- | --- |
| *# KAPvek1-18* | *- počet kapitovaných poistencov v príslušnej vekovej skupine podľa bodu 1.3.*  |
| *INDEXvek1-18* | *- hodnota indexu náročnosti poistenca príslušnej vekovej skupiny podľa prílohy č. 2 ods. 4.* |

* 1. Počet prepočítaných nekapitovaných poistencov sa vypočíta podľa vzorca

$\# PNKAP=\sum\_{}^{}PNKAP\_{vek1-18}$

|  |  |
| --- | --- |
| ∑ *PNKAPvek1-18* | *- súčet počtu prepočítaných nekapitovaných poistencov všetkých vekových skupín uvedených v prílohe č. 3, časť E)* |

a

$$\# PNKAP\_{vek1-18}=\# NKAP\_{vek1-18}×INDEX\_{vek1-18}$$

|  |  |
| --- | --- |
| *# NKAPvek1-18* | *- počet nekapitovaných poistencov v príslušnej vekovej skupine podľa bodu 1.4.*  |
| *INDEXvek1-18* | *- hodnota indexu náročnosti poistenca príslušnej vekovej skupiny podľa prílohy č. 2 ods. 4,*  |

* 1. Kohortu kapitovaných poistencov pre výpočet
		1. migrácie v minimálnej sieti pre dospelých tvoria poistenci kapitovaní u poskytovateľov všeobecnej ambulantnej starostlivosti pre dospelých s miestom poskytovania všeobecnej ambulantnej starostlivosti pre dospelých v okrese.
		2. migrácie v minimálnej sieti pre deti a dorast tvoria poistenci kapitovaní u poskytovateľov všeobecnej ambulantnej starostlivosti pre deti a dorast s miestom poskytovania všeobecnej ambulantnej starostlivosti pre deti a dorast v okrese.
	2. Kohortu nekapitovaných poistencov pre výpočet
		1. migrácie v minimálnej sieti pre dospelých tvorí polovica nekapitovaných poistencov vo veku 19 až 24 rokov s trvalým pobytom v okrese spolu so všetkými nekapitovanými poistencami vo veku 25 a viac rokov s trvalým pobytom v okrese.
		2. migrácie v minimálnej sieti pre deti a dorast tvoria všetci nekapitovaní poistenci do veku 18 rokov ako s trvalým pobytom v okrese a spolu s polovicou nekapitovaných poistencov vo veku 19 až 24 rokov s trvalým pobytom v okrese.
1. Vnútroštátna migrácia môže nadobúdať kladné aj záporné hodnoty.
2. Vnútroštátna migrácia sa zohľadňuje iba v prípade, ak je priemer súčtu prepočítaných kapitovaných poistencov a prepočítaných nekapitovaných poistencov (zaokrúhlený na stovky) v okrese na jedno lekárske miesto nižší ako normatív počtu kapitantov.
1. ) § 3 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov [↑](#footnote-ref-1)
2. ) § 12 zákona č. 576/2004 Z. z. [↑](#footnote-ref-2)